ANE MARCOS, arraunlaria: “Kirolari izaten ikasi dut, erakutsi didatelako entrenamendu bakoitzak zertarako balio duen” – Irunero\nPosted on 2018(e)ko otsailak 27 by Irunero\nHondarribiarra da Ane Marcos (1998), baina Santiagotarrak-en dabil arraunean, azken urteetan. Aurten, alabaina, herriko traineruan ere hasi da. Biak uztartzen dituen arren, aitortu du aulki mugikorra dela bere lehentasuna. Skiff edo bakarkako ontzia du helburu nagusi, baina aurten zortziko ontzian ere entrenatzen ari dira Santiagotarrak-eko emakumeak. Astean behin ateratzen da Marcos Hondarribiko traineruan, eta udaran, harekin lehiatzeko asmoa du.\nHondarribian hasi zinen arraunean?\nBai, 11-12 urterekin izan zen, udarako ikastaro batean. Bi aste hasieran, gero hilabete osoa. Ikasturtea hasi zenean ere animatu nintzen, eta orduz geroztik arraunean ibili naiz. Duela bi urte Santiagotarrak elkartera etorri nintzen.\nEztabaida izan genuen garaiko entrenatzailearekin. Taldekide askok arrauna utzi zuten, baina nik arraunean jarraitu nahi nuen. Santiagotarrak-era etorri nintzen, eta oso gustura nabil. Jendea ezagutzen nuen, ibai berdinean entrenatzen dugulako, eta adin berdintsukoak garelako asko. Entrenatzaileekin ere oso ondo, eta instalazioak primeran daude. Donostiako klubetan, adibidez, ez dute halako espaziorik.\nKirol zorrotza da, entrenamenduei dagokienez. Zenbat entrenatzen duzu?\nAstean sei egun, atseden bakarrarekin, egunean pare bat orduz. Neguan, astean zehar gimnasioan, batez ere. Asteburuetan uretara ateratzen gara. Nik kirolari izaten ikasi dut hemen, ondo azaldu didatelako entrenamendu bakoitzak zertarako balio duen. Dena ez da arraunari tira egitea, besterik gabe.\nZenbateko garrantzia du taldeak?\nBakarkako kirola da, baina taldean entrenatzen da. Kideen babesak asko laguntzen du aurrera jarraitzeko. Estropadetara kanpora joaten garenean, asko eskertzen da hori. Gainera, lagunekin beste lekuak eta jendea ezagutzea oso ederra da.\nZein esperientzia gogoratzen duzu bereziki?\nTxikitako lehenengo estropadak, edo Espainiako Txapelketa irabazi genuenekoa, kadete mailan, Hondarribiko laukoan. Duela bi urte Santiagotarrak-eko zortzikoarekin Espainiako bigarren izan ginenean ere, oso berezia izan zen. Denboraldi erdian probatu genuen, eta azkenean oso ondo atera zen.\nAurten ere ari zarete zortzikoan. Gipuzkoako Txapeldun izan zarete.\nBai, pixkanaka ari gara, ikusiko dugu noraino iristen garen. Guretzat zortzikoa osagarria da, lehentasuna beste ontziak dira, gure ikuspuntutik. Egia da zortzikoa polita dela, zortzi neskak batera aritzea, elkarlanean eta motibazio handiarekin. Gainera, niri puntan aritzea, arraun bakarrarekin, asko gustatzen zait.\nHondarribiko traineruan ere hasi zara aurten. Nola sortu da aukera?\nDuela bi urte berreskuratu zuten trainerua, eta entrenatzailea ezagutzen dut, oso harreman ona daukat berarekin. Astean behin joaten hasi naiz, Irungo entrenamenduekin uztartuz.\nOso ezberdina iruditu zaizu trainerua?\nErabat. Ez du zer ikusirik. Aulki mugikorrean hankek garrantzi ikaragarria dute. Traineruan ez hainbeste. Arlo fisikoan, esfortzua ezberdina dela esango nuke. Estropadak ere zeharo ezberdinak dira, ziabogekin.\nOraindik ikasten ari naiz, ez naiz askotan atera traineruan. Nire asmoa da ikasten jarraitzea, eta udaran lehiatu ahal izatea. Beste esperientzia bat izango da. Santiagotarrak-eko denboraldia ondo bukatzen baldin badut, behintzat.\nAzken urteetan emakumezkoen arrauna indartzen ari da. Hondarribiak bertan egon beharra zuen.\nBai, gainera, hasieran, ez zeuden Hondarribiko emakume asko. Gero eta gehiago gara, pixkanaka. Egia da emakumeen arrauna gora doala, baina are gehiago sustatu beharko lukete, antolatzaileek, babesleek eta komunikabideek. Gizonezkoek lehentasuna dute beti.\nPosted in Elkarrizketa, KirolakTagged ane marcos, arraunlaria, elkarrizketa, kirola


Kongresua: Joxe Azurmendi. Euskal pentsamenduaren ur-jauzia - Info - UPV/EHU\nInprimatu Kongresua: Joxe Azurmendi. Euskal pentsamenduaren ur-jauzia\nKongresua: Joxe Azurmendi. Euskal pentsamenduaren ur-jauzia\nNoiz arte: 2019/12/13\nZuloaga plaza 1 - 20003 Donostia / San Sebastián (Gipuzkoa)\nDonostiako San Telmo Museoko ekitaldi aretoa txiki geratuko da Joxe Azurmendi (Zegama, 1941) pentsalariari eskainitako kongresuaren irekiera ekitaldirako. Izan ere, 140 lagunek parte hartuko dute kongresuaren lehen egunean, abenduaren 11ean, aretoa betetzeko beste.\nAsteazkenean abenduak 11ean, 15.30etan, Donostiako San Telmo Museoko ekitaldi aretoan izango den irekiera ekitaldiko aurreneko hitzak antolatzaileenak izango dira: Markel Olano Gipuzkoako ahaldun nagusia, Nekane Balluerka UPV/EHUko errektorea, Jon Insausti Donostiako Kulturako eta Euskarako zinegotzi ordezkaria, Joan Mari Torrealdai Jakin Fundazioko lehendakaria, Pedro Miguel Etxenike fisikaria eta Iñaki Zabaleta Joxe Azurmendi Katedra Proiektuko koordinatzailea izango dira aurkezpen mahaian. Ondoren, Joseba Zulaika antropologoak, Miren Azkarate hizkuntzalari eta euskaltzainak eta Pruden Gartzia euskaltzain urgazle eta idazleak hitzaldi bana eskainiko dute.\nHoriei entzuten izango dira euskal kulturaren eta erakundeetako ordezkari aski ezagunak. Hala nola, Andres Urrutia euskaltzainburua, Miren Larrion eta Juan Karlos Izagirre EH Bilduko ordezkariak, Iñaki Dorronsoro Eusko Ikaskuntzako lehendakaria, Jesus Mari Ugalde Jakiundeko lehendakaria, Olatz Osa eta Alaitz Aizpuru Elkar argitaletxeko arduradunak, Martxelo Otamendi Berria-ko zuzendaria, Iñaki Soto Gara-ko zuzendaria... eta beste hainbeste.\nHori dela eta, lehen eguneko lekuak agortu dira. Baina, hurrengo bi egunetarako oraindik bada lekurik. Hurrengo egunean, hain zuzen ere, abenduaren 12an, hiru aretotan banatuko da kongresua, Azurmendiren pentsamenduaren ildo ezberdinak aldi berean landu ahal izateko (ikus programazioa). Hori dela eta, kongresuko egunik mamitsuena izanen da, bai behintzat eduki kopuruari dagokionez. Gizaberearen filosofia, gogoeta etikoak, pentsamendu soziala, kooperatibismoa, nazioa, estatua eta kultura izango dira jorratuko diren gai nagusiak, mahaika sailkatutako hitzaldi laburren bitartez. Horiekin batera, goizean hitzaldi luzeagoak ere tartekatuko dira Azurmendiren ibilbideari eta obrari buruzko gogoeta orokorragoekin.\nAbenduaren 13an, aldiz, goizeko saioak Areto Nagusira itzuliko dira, eta kongresuari amaiera emateko, Aginako zero bat emanaldia eskainiko dute San Telmoko elizan Manex Agirre, Jon Aranburu, Marco Bianchi eta Gaizka Amondarainek, kultura Azurmendiren kezka eta langai nagusietako bat izaki.\n50 aditu hizlari kongresuan\nJoxe Azurmendi filosofoaren ekarpen emankorra egungo begiradatik aztertu eta lantzea da Jakinek, UPV/EHUk eta Gipuzkoako Foru Aldundiak antolatutako Joxe Azurmendi. Euskal pentsamenduaren ur-jauzia kongresuaren helburua, San Telmo Museoa laguntzaile dela. Izan ere, Euskal Herri garaikideko pentsalaririk oparoena da Azurmendi: filosofia, politika, hizkuntza, kultura eta literatura izan ditu aztergai, diskurtso zehatzak, unean unekoak eta egoerari erantzuten ziotenak, eta arnasa luzeko gogoeta teorikoekin uztartu dituenak. Argitaratu dituen 41 liburuak eta ia 500 artikuluak horren lekuko dira.


Home » Sin categoría » Desgaitasuna duten pertsonen ezkontzak oztopatzen dituzten zenbait muga desagerraraziko dira\nDesgaitasuna duten pertsonen ezkontzak oztopatzen dituzten zenbait muga desagerraraziko dira\n2017 July 4, Tuesday 2017 October 2, Monday\nLegea aldatuko da desgaitasunak dituzten pertsonek\nezkontzeko zituzten zenbait oztopo desagerrarazteko.\nAdibidez, lehen mediku-ziurtagiria behar zen,\neta orain salbuespenezko egoeretan soilik beharko da.\nAldaketa hori elkarteen eskariari jarraikiz gauzatu da,\nNazio Batuen Konbentzioan jasotako eskubide bat delako.\nLaster sartuko da indarrean desgaitasuna duten pertsonen ezkontzak oztopatzen dituzten zenbait muga desagerraraziko dituen lege-erreforma, gizarte zibilaren eta elkarte-mugimenduen eskariei eta Desgaitasuna duten Pertsonen Eskubideen buruzko Nazioarteko Konbentzioaren exijentziei erantzuten diena.\nHorrela, desgaitasunaren alorreko elkarte-mugimenduak aspalditik salatu izan duen diskriminazio historikoa zuzenduko da, pertsona horiek diskriminazioa pairatzen baitzuten ezkontzeko unean, ezkontzeko adostasuna adierazteko behar diren gaitasunak zituztela ziurtatzen zuen mediku-irizpena aurkeztu behar izaten zutelako.\nBorondatezko Jurisdikzioari buruzko 15/2015 Legeak, uztailaren 2koak, Kode Zibilaren erreforma ekarri zuen, honako hau xedatzen baitzuen: “Ezkongaietatik edozeinek buru-, adimen- edo zentzumen-urritasunak baditu, akta edo espedientea izapidetzen duen idazkari judizialak, notarioak, Erregistro Zibilaren arduradunak edo funtzionarioak medikuei irizpena eskatuko die, pertsona horrek adostasuna emateko duen gaitasunari buruz”.\nJustizia Ministerioak adierazpen baten bidez jakinarazi duenez, lege-erreforma honen bidez interpretazio-zalantzak argituko dira, orain honako hau xedatuko baitu legeak: “salbuespen gisa, haietako baten osasun-egoerak, laguntza-neurriak izanda ere, modu garbian, irmoan eta funtsezkoan eragotz badiezaioke ezkontza-adostasuna adieraztea, medikuei irizpena eskatuko zaie, pertsona horrek adostasuna emateko duen gaitasunari buruz”.\nTestu berriak, gainera, desgaitasuna duten pertsonen babesa sendotzen du, adierazten baitu espedientea izapidetzen duen justizia-administrazioko abokatuak, notarioak, Erregistro Zibilaren arduradunak edo funtzionarioak ezkontideen adostasuna ematea, interpretatzea eta jasotzea errazten duen giza laguntza eta laguntza teknikoa eta materiala eskatu ahal izango diela administrazioei edo kolektibo horien ordezkari diren elkarteei.\n← Elkarrizketa Pastora Mompeáni, adimen urritasuna duten pertsonen doluan adituari\nPlena inclusiónek Irisgarritasun Kognitiboko I. Kongresuan aurkeztuko diren 20 jardunbideak aukeratu ditu →


Ederto ibili ginen Itxaro Bordagaz solasean – Egizu elkartea\nUKITX Itxaro Bordagaz solasean\nAurreko eguenean, urriaren 23an, Uribe Kostako Irakurzaleen Txokoko lehenengo solasaldian 15 bat lagun bildu ginen. Itxaro Bordagaz solasean ibili ginen “Boga boga” bere azken eleberriaren inguruan. Amaia Ezpeldoiren gora beherak komentatu ostean pasta batzuk jateko astia ere izan genuen.\nEskerrik asko, Itxaro! Eta baita gurera hurbildu zineten guztiei ere 🙂\nHurrengo solasaldia: Azaroak 19, asteazkena, 19:30ean Villamonte Kultur etxean: Mikel Etxaburu “Hodeiak zapatetan”\ngarazi2014-10-28T17:02:58+01:002014-10-28|egizu, kultur jarduerak, kultura, literatura, uribe kostako irakurzaleen txokoa|0 Comments


Gipuzkoa - Harluxet Hiztegi Entziklopedikoa\nEuskal Herriko kostaldeko probintzia eta lurralde historikoa, Euskal Autonomi Elkartearen barnean; 1.813 km2 eta 680.069 bizt. (gipuzkoarrak). 87 udalerri ditu. Hbru. Donostia. Mugak: I-an Bizkaiko Golkoa, H-an Araba eta Nafarroa, M-an Bizkaia eta Araba, E-an Nafarroa eta Lapurdi. Zazpi eskualdetan banatuta dago: Bidasoa Beherea, Deba Beherea, Deba Goiena, Donostialdea, Goierri, Tolosaldea eta Urola-Kostaldea.\nGeografia. Oso menditsua da, baina mendiak ez dira, oro har, oso altuak (500-1.500 m bitartean); garaienak Aizkorrin daude, probintziako HM-an: Aitxuri (1.551 m), Aketegi (1.544 m) eta Aizkorri (1.528 m). Aralar mendizerran ere, Nafarroako mugan, mendi altuak daude: Irumugarrieta (1.431 m) eta Txindoki (1.346 m). Kostaldekoak txikiagoak dira: Mendizorrotz (415 m), Jaizkibel (545 m). Kostaldea koskatsua eta labartsua da eta itsasadar (Debakoa, Oriakoa), lurmutur (Higer, Mompas, Izustarri) eta hondartza asko ditu. Ibai nagusiak laburrak, emari iraunkorrekoak eta isurialde atlantikokoak dira (Deba, Urola, Oria, Urumea, Oiartzun, Bidasoa). Ibai hauen haranak dira probintziako jarduera ekonomikoaren ardatzak. Itsasertzean dagoenez, klima atlantikoa du; epela eta hezea urte osoan. Uda eta neguaren arteko tenperatura-aldaketa ez da handia izaten, eta euria urte osoan egin ohi du. Klimari dagokion landaredi atlantikoa da jatorrizkoa (haritza, pagoa, gaztaina, urkia, lizarra, astigarra), baina, jatorrizko landaredia galdua da probintziako zatirik handienean eta pinudiak dira nagusi.\n1900-70 bitartean Gipuzkoako populazioa hirukoiztu egin zen; hazkunderik biziena 1950-75 bitarteko mende-laurdenean gertatu zen, neurri handi batean industriaren garapenak eragindako etorkin-oldeari esker. Ondoren, 1970eko hamarkadako krisia zela medio, hazkundea moteldu egin zen eta geroztik, hazkundea gelditu eta negatibo bihurtu da; 1981-91 bitartean populazioa % 2,6 murriztu zen. Dena den, Euskal Herriko bigarren lurralderik populatuena da eta populazio-dentsitate handia du (350 bizt./km2, 1996an).\nEkonomia. Lehen sektorean abeltzaintza da azpisektore nagusia (esnea eta esnekiak, okela) eta ondoren basogintza. Nekazaritza hiriguneetako kontsumora eta abeltzaintzaren beharretara bideratuta dago. Arrantza (nagusiki baxurakoa) tradizio handiko jarduera da, baina krisian dago: Pasaia, Orio, Hondarribia, Donostia, Getaria eta Mutriku dira arrantza-portuak.\nIndustria ibai nagusien inguruko ibarretan kokatu da. Ez dago espezializaturik, ibar bakoitzean industri mota bat nabarmentzen bada ere: Deban metalurgia (Eibar, Arrasate, Bergara), Urolan siderometalurgia (Zumarraga, Legazpi) eta zurgintza (Azpeitia), Orian eta Errenteria-Donostia-Usurbil-Hernani inguruan era guztietako industriak. 1970az geroztik, krisiaren eraginaz, birmoldaketa handiak egin behar izan dira eta industriak nagusitasuna galdu du probintziako ekonomian.\nHirugarren sektorean Pasaiako merkataritza-portua da gune nagusietako bat; Euskal Herriko bigarren handiena, Bilbokoaren ondotik, eta salgai-trafikorako eskala-portu garrantzitsua da. Goi-mailako irakaskuntza-zentro nagusiak, bai eta osasun- eta finantza-zerbitzu nagusiak ere, hbru.an daude. Kostaldeko zenbait hiri turismo-gune garrantzitsuak dira: Zarautz, Hondarribia eta Donostia, batik bat.\nHistoria. Aurkitutako aztarnen arabera, Erdi-Paleolitorako populatua zegoen gaur Gipuzkoa den lurraldea. Arrasateko Lezetxiki haitzuloan Neanderthal gizaki-motari dagozkion hezurrak aurkitu dira, Debako Urtiaga haitzuloan, eta Aiako Altxerrin Goi-Paleolitoko Cro-Magnon motakoak eta Debako Ekainen Goi-Paleolitoko Madeleine aldiko pinturak. Neolitoan abeltzaintza garatzen hasi zen eta lanbide berriak ehiza ordezkatu zuen; garai hartako trikuharri ugari dago. Gipuzkoan zehar dauden harrespilak Metal-Arokoak dira (K.a. ~2000). Zelten okupazio garrantzitsurik ez zela gertatu uste da, aztarna gutxi batzuk besterik ez baitira aurkitu.\nPlutarko eta Estrabon geografo eta historialarien eskutik sartu zen Gipuzkoa historian. Berauen deskribapenen arabera, gizarte pobre, gerrazale eta tribu-antolaketa nabarmenekoa zen. Erdialdean barduliarrak, E-an baskoiak eta M-an karistiarrak bizi ziren. Erromatarrek eragin txikia izan bide zuten, aztarna gutxi aurkitu baita: Irungo Santa Elena ermitako akropolia eta herri eta portu erromatarraren aztarnak dira aipagarrienak.\nBisigodoek eta musulmanek Iberiar penintsula inbaditu zuten hurrenez hurren (V. eta VIII. m.), baina badirudi Gipuzkoaraino ez zirela iritsi. XI. m.an Gipuzkoa aparteko entitate bezala agertu zen. Gipuzkoako izenari buruzko lehen aipamena 1025ekoa da. Nafarroako Antso IV.a hil zutenean (1076), Gipuzkoa Gaztelako Alfontso VI.aren menpera pasatu zen. Gartzia IV.a Ramirezek Nafarroako erresumara batu zuen berriro eta Antso VI.a Jakitunaren garaian ere Nafarroaren menpe egon zen. Ondoren, Gaztelako Alfontso VIII.ak eskuratu zuen (1200) eta XIV. m.an, Nafarroa Gipuzkoa bereganatzen saiatu arren, Gaztelari lotuta segitu zuen. Nafarroako Antso VI.a Jakitunak Donostia fundatu zuen (1180) eta atzetik hiri gehiago heldu ziren: Hondarribia (1203), Getaria eta Mutriku (1209), Zarautz (1237), Deba (1343), Zumaia (1347), Orio (1379), etab. Erdi Aroan abeltzaintzarekin batera burdinolak indartu ziren. Feudalismoaren krisia jauntxoen arteko gerretan isladatu zen: bando-gerrak. Oinaztarren eta ganboatarren arteko borrokak, Arrasate erretzeraino iritsi ziren (1448). Jauntxoen bortizkeriari aurre egiteko hirien arteko Ermandadea sortu zen; azken honen eskariz, Gaztelako Enrike IV.ak Gipuzkoako dorretxeak suntsiarazi egin zituen (1457). Ermandadearen Koaderno Berria argitaratu zenean, funtsezko sistema politikoa eratu zen (1463); probintziako gobernu-organoa Batzar Nagusiek osatzen zuten eta berauen esku zegoen legegintza, finantza-arloa, arlo exekutiboa eta judiziala. Batzar Nagusien erabakiak burutzeko erakunde exekutibo iraunkorra Foru Aldundia zen eta ordenamendu juridiko eta politikoa foruek osatzen zuten.\nXVIII. m.an merkataritza Caracasko Erret Konpainia Gipuzkoarra elkartearen bidez indartu zen, Amerikako produktuen salerosketan parte hartuz. Burdinolek geldialdia izan zuten XVIII. m.an Europako berrikuntza teknologikoari aurre egiteko prestatu gabe zeudelako. Matxinadak ere izan ziren mende hartan; Gaztela eta Hego Euskal Herriaren arteko aduana kendu nahi zela eta 1718an piztutako matxinada eta zerealen prezioa igotzeko asmoz merkatariek alea gorde zutenean lehertutakoa (1766). Fernando VI.aren eta Karlos III.aren erregealdietan, joera zentralistaren ondorioz, foruen aurkako erasoak gogortu egin ziren. 1794an Frantziako Konbentzioaren ondoren Napoleonen armadak, Bidasoa zeharkatuz Gipuzkoan sartu eta inbaditu egin zuen. Espainiako koroak aurrera zeraman zentralizazio-prozesua zela medio, Gipuzkoan haserrea nagusitu zen eta frantsesekin paktatu nahi izan zuen. Getarian bildutako Batzar Nagusiek, Espainiaren menpetik atera eta Frantziaren protektoratupean ezarriz, Gipuzkoako Errepublika izendatzea eskatu zieten frantsesei. Hauek ez uzten onartu eta Gipuzkoa konkistatu egin zuten. Espainiako Independentzi gerran, 1813ko abuztuaren 31n, espainolen aliatu ziren tropa ingelesek, Donostia erre zuten.\nLehen Karlistadak (1833-39) gogor jo zuen Gipuzkoa. Maroto jeneral karlistak eta Espartero jeneral liberalak Bergaran sinatutako bakearen bidez amaitu zen. Isabel II.a tronutik bota zutenean bigarren Karlistada hasi zen (1868); honen ondoren euskal foruak erabat baztertu ziren (1876). Harrezkero, Gipuzkoako Foru Aldundiaren eta Espainiako Haziendaren artean kontzertu ekonomikoak sinatu dira. XX. m.aren hasieran hazkunde industrial eta demografiko handia izan zen; industrializazioaren ondorioz, etorkin asko iritsi zen Gipuzkoara. Francoren diktadurapean kontzertu ekonomikoak ezabatu egin ziren. Franco hil ondoren, Gernikako estatutuaren bidez, kontzertu ekonomikoak berrezarri egin ziren; baita Batzar Nagusiak eta Foru Aldundia ere (1981). Geroztik, Araba eta Bizkaiarekin batera, Euskal Autonomi Elkartea osatzen du.


Jose Luis Ansorena omenduko du Musikasteren 48. edizioak | Cultura | Naiz\nJose Luis Ansorena omenduko du Musikasteren 48. edizioak\nHilabete batzuetako atzerapenarekin bada ere, eta moldaketa batzuekin, 48. Musikaste euskal musikaren astea ospatuko da Errenterian ostiral honetatik hilaren 24ra. Edizio hau Eresbil Musika Artxiboaren eta Andra Mari abesbatzaren sortzaileari eskainiko zaio, Jose Luis Ansorenari, iaz zendua.\nMusikasteren 48. edizioa gaur aurkeztu da, Eresbilek Errenterian duen egoitzan. (Andoni CANELLADA I FOKU))\nMusikaste jaialdiak bihar irekiko ditu 48. edizioa izango denaren ateak, ohi bezala, Errenterian. Aurtengoa pandemiak markatutako edizioa da, aitortu dutenez, hitzordua maiatzetik urrira aldatu behar izateaz gain, programazioak ere aldaketak jasan dituelako: errepertorio sinfoniko koralari eskainitako jardunaldia bertan behera uzteko beharrean ikusi du bere burua antolakuntzak. Orotara, bi estreinaldi eta 25 konpositoreren lanak entzun ahal izango dira, horietako hamaika garaikideak eta horietatik hiru emakumeak sinatuak.\nBaina moldaketak moldaketa, urriaren 16tik 24ra bitartean, musika garaikidea, ganberakoa, antzinakoa eta korala entzuteko aukera izango da Errenterian, haurrei zuzendutako jarduera didaktikoaz gain.\nOstegun honetan egindako agerraldian azaldu dutenez, Musikasteren edizio hau Eresbil Musikaren Artxiboaren eta Andra Mari abesbatzaren sortzaileari eskainiko zaio, Jose Luis Ansorenari, iazko maiatzean zendua.\nEdizioak sorrerako helburuei eutsiko die: garai guztietako euskal konpositoreen obra aurkeztea, antzinako musikatik autore klasikoetara, gaur egungo konpositoreei garrantzi berezia emanez. Horregatik, Musikastek, bere lehen bi kontzertuetan, musika garaikidearen panoraman finkaturik dauden hainbat euskal konpositoreen obrez osatutako programak aurkeztuko ditu.\nMusika garaikideari eskainitako lehen kontzertua bihar, hilaren 16an, egingo da eta bertan egungo konposizioari eskainitako musikarien belaunaldi oso baten lana laburbilduko da. Felix Ibarrondok, Peio Çabalettek, Ramon Lazkanok, Gabriel Erkorekak, Teresa Catalanek eta Antonio Lauzurikak konposatutako lanak izango dira entzungai. Obra horiek Xare Laborategiak interpretatuko ditu, Txaber Fernandezen zuzendaritzapean. Hitzordua Niessen Kulturgunean izango da 20.00etan.\nLarunbatean berriz, egungo musika-sorkuntzaren baitan konpositore unibertsalenetako bati merezitako omenaldia egingo zaio: Luis de Pablo, nazioarteko ibilbide sendo bat duena eta irailean Venezian Urrezko Lehoia jaso zuena Musika Bienalean. Monografiko honen interpretazioa Sigma Project musika garaikidean espezializatutako saxofoi laukoteak egingo du, pianoaren, perkusioaren eta Alain Maya dantzariaren laguntzarekin. Hau ere Niessen-en izango da, 20.00etan.\nIzen handiei keinu gehiago izango dira, Iparragirre olerkariaren bueltan ere antolatu baita egunetako bat. Haren jaiotzaren bigarren mendeurrena baliatuz, Gorka Hermosa akordeoi jotzailea eta Jon Maia bertsolaria hurbilduko dira Errenteriara hilaren 22an. Lehenengoaren hiru obra interpretatuko dira (‘Gernika’, ‘Neotango Concerto’ eta ‘4 dances from Iberia’). Bertsolariak itxiko du eguna, Iparragirreri zibilek esandakoak birsortuko dituen saioarekin.\nAnsorena, edizioa ixteko\nHilaren 24ko abesbatzen jardunaldiak amaiera emango dio Musikaste 2020ri eta Jose Luis Ansorena (1928-2019) izango da protagonista, «Andra Mari abesbatzaren arima», Eresbilek aitortu duenez. Proiekzio handieneko lau abesbatza errenteriarrek hartuko dute parte: Karnaba Otxoteak, Gazte-koloreak Zaria Koru Eskolaren eskutik, Landarbaso koralak eta Andra Mari abesbatzak. Hitzordua Fatimako Parrokian 20.30ean izango da.\nPrograma osoa eskuragarri eta sarrerak salgai daude dagoeneko Eresbilen atarian.


‘Lurrun minez’ drama psikologiko eta soziala gaur arratsaldean taularatuko da Amaia antzokian | Mondraberri Arrasateko Ataria\nHasiera Kultura AMAIA ANTZOKIA ‘Lurrun minez’ drama psikologiko eta soziala gaur arratsaldean taularatuko da Amaia antzokian\n‘Lurrun minez’ drama psikologiko eta soziala gaur arratsaldean taularatuko da Amaia antzokian\nArratsaldeko 19: 00etan Galder Perezen ‘Lurrun minez’ antzezlana izango da ikusgai Amaia Udal Antzokian. Triangelu arrosa. Ezusteko topaketa sauna gay batean izango da. Lurrunen artean, desioak, festa, frustrazioak, erakarpen sexualak, boterea eta irristakorrak diren beste hainbat gai nahastuko dira, euren lekua umoreari utziz.\nEra berean, drama honek galdera asko planteatzen ditu, hausnarketarako gaiak. Botere-harremanak nagusi dira, eta aldakortasuna ere bai. Botere-harremanak desberdinak dira posizio sozialaren, adinaren edo bizitzarekiko jarreraren arabera, adibidez.\nGayen artean, barre-indarkeria gerta daiteke. Gizarte heteropatriarkalean, hiru pertsonaia hauek, sehaskan gizontzat hartu ziren heinean, pribilegioak jaso zituzten, baita oinordekotzan jaso ere. Batzuek karga handiagoa dute, maitasun erromantikoa eta horren ondoriozko frustrazioak kasu.\nAlexek 30 urte inguru ditu eta sauna batean egiten du lan. Bere buruari Mari Matraka Erregina deitzen dio. Oskar institutuko irakaslea da, 44 urte ingurukoa, eta ohiko bisitaria da gizonezkoen sexu-trukerako espazio horietan. Jesusek 19 urte ditu eta lehen aldiz joaten da sauna gay batera.\n• Egilea: Galder Perez\n• Helbidea: Olatz Gorrotxategi\n• Musika: Joseba B. Lenoir\n• Antzezleak: Gaizka Chamizo, Pelayo Serrano, Jon Koldo Vazquez eta Joseba B. Lenoir\n• Argiztapen diseinua: Paco Trujillo\n• Eszenografia-diseinua: Olatz Gorrotxategi\n• Eszenografia: Gorlan Ekoizpen\n• Lankidetza: loraldia\n• Ekoizleak: Olatz Gorrotxategi, Jon Koldo Vázquez eta Gaizka Chamizo\n• Argazkia: Carlos Terreros eta Klaus Ambruster\n• Azpigeneroa: antzerkia zuzeneko musikarekin\n• Iraupena: 65′


Erosketak geroratu ABANCAren GerorAPPekin | ABANCA\nzure erosketak geroratu\nAPPlázame ABANCAren kreditu-txartelarekin egiten dituzun erosketak geroratzeko zerbitzua da, mugikorretik eta klik batean. Bidali gastuak traba egiten ez dizuten leku horretara Berehala.\nABANCAren Gerorapp zerbitzuak zure erosketak epeka ordaintzeko aukera ematen dizu. Berdin dio denda batean edo Internet bidez egin dituzun.\nZeintzuk dira gerora ditzakedan ordainketak?\nZure ABANCA Visa edo Mastercard kreditu-txartelarekin egiten duzun 75 eurotik gorako edozein ordainketa atzeratu dezakezu (Visa Tú, Visa Personal, Visa Clip, Visa Proyecta eta Zona Aberta izan ezik).\nSar zaitez ABANCAko app-aren Erosketak geroratu atalean, geroratu nahi duzun erosketa hautatu eta epeak aukeratu (3-36 hilabetera)… Eta listo!\nNoski baietz! Prozesua banka mugikorraren bidez kudeatuko da, segurtasuna indartzeko gakoak eta Touch ID sistema erabiltzen dituena.\nNola funtzionatzen du Applázame?\nDemagun musika dendan zaudela eta zure bikoteari gitarra bat oparitu nahi diozula. Zure bikotea pozik egongo da (auzokoak ez hainbeste). Prezioa altua da eta zalantzak dituzu. Eta…epeka, eroso-eroso eta kezkatu gabe ordaintzen baduzu? Zure mugikorraren bidez, dendako saltzaileari edo bankuko langileari azalpenik eman gabe.\nPentsatu urtarrilean ordaindu beharko duzun zirkulazioaren gaineko zergan. Ez al zaitu ezustean harrapatzen? Eta…txartelarekin ordaintzen baduzu eta ordainketa hilabete batzuetan zehar zatikatzen baduzu? Horrela urte hasierako gastuak arinduko dituzu. Hartu mugikorra eta geroratu zure erosketak Applázame bidez, klik batean.\nFinantziazio bakarrean hainbat erosketa batera dezakezu. Adibidez, IAT-aren gastua eta pneumatiko berrien erosketa batera ditzakezu eta epeka ordaindu, erosketak lasai lasai egin ditzazun. Banaka ere ordain ditzakezu eta erosketa bakoitzerako epe bat ezarri. Adibidez, erosketa bat 4 hilabetetan ordain dezakezu eta bestea 8 hilabetetan. Erosketa edozein dela ere, zenbatekoek bankuak jarritako baldintzak bete beharko dituzte.\n75 eurotik gorako erosketak edo gastuak geroratu ahal izango dituzu. Kontuan izan kuota bakoitzak 25 eurotik gorakoa izan behar dela.\nJarraian eta adibide gisa, Visa Klasikoarekin egindako 1.500 euroko erosketa bat 12 hilabetez nola gerora dezakezun azalduko dizugu. ABANCAko bezero bazara eta zure txartelarengatik jaulkipen- eta mantentze-komisiorik ordaintzen ez baduzu, % 9 ITN eta % 9,38 UTB aplikatuko zaizu. 131,18 euroko hamaika kuota ordainduko zenituzke eta 131,14 euroko azken kuota bat. Guztira 1574,12 euro ordainduko zenituzke, 74,12 euroko geroratze-interesak barne. Finantzaketaren guztizko kostua 74,12 € izango litzateke.\nAldiz, zure txartela hobariduna ez bada, aurreko adibidea hartuta, % 9 ITN eta % 15,30 UTB aplikatuko litzaizuke. 131,18 euroko hamaika kuota ordainduko zenituzke eta 131,14 euroko azken kuota bat. Gainera, txartela kontratatu eta hiru hilabetera, 43 euroko jaulkipen- eta mantentze-komisioa kobratuko litzateke. Ordaindu beharreko guztizko zenbatekoa 1.617,12 euro da eta finantzaketaren kostua 117,12 eurokoa izango litzateke. Kostu horretatik 74,12 euro geroratze interesei dagozkie eta 43 euro txartelaren jaulkipen- eta mantentze-komisioari.\nKuotaren etengabeko amortizazio-sistema erabiltzen dugu.\nZure gastuak epeka finantza ditzakezu, 3-36 hilabetera.\nFinantza dezakezun diru-kopurua zure ABANCA kreditu-txartelaren diru-mugen araberakoa izango da.\nZure erosketak finantzatu ditzakezu zuzenean ABANCAren app-aren bidez edo [banka elektronikoaren bidez] , zure mugikorrean edo ordenagailuan. Gure bulegoetan ere egin ahal izango duzu edo 981 910 522 zenbakira deituz.\nGerorAPPen bidez Espainian edo munduko edozein tokitan egindako erosketak geroratu ahal izango dituzu.\nABANCAren edozein kreditu-txartelarekin zure gastuak gerora ditzakezu.\nVisa Klasikoa kreditu-txartela\nZer erosketa gerora ditzaket APPlázame bidez?\nZure ABANCA kreditu-txartelarekin egiten duzun edozein erosketa gerora dezakezu, baldin eta 75 eurotik gorakoa bada. Berdin dio erosketa dendan bertan edo Internet bidez egiten duzun.\nZein txartelekin funtzionatzen du APPlázame zerbitzuak?\n"APPlázame" programak funtzionatzen du zure ABANCA kreditu-txartelarekin, Visa edo Mastercard (Visa Tú, Visa Personal, Visa Clip, Visa Proyecta eta Zona Aberta izan ezik) eta kreditu-txartel birtualarekin. Ezin izango duzu "APPlázame" programa erabili zure zordunketa-txartelarekin.\nNola jakin erosketak gerora ditzakedan ala ez?\nGerora daitekeen erosketaren bat egiten duzun bakoitzean zure mugikorrean SMS bat jasoko duzu. 3 eta 36 arteko kuotak aukera ditzakezu, baldin eta kuota bakoitza 25 eurotik gorakoa bada.\nAPPlázame nola erabili\nErosketak geroratzeko modurik errazena: ABANCAren app-a edo banka elektronikoa**, mugikorrean edo ordenagailuan. Gure bulegoetan ere egin ahal izango duzu edo 981 910 522 zenbakira deituz.\nZalantza gehiago duzu?\nIkusi gainerako superbotereak\nBanka mugikorra ABANCA Cash ABANCA Ordainagiriak


Euskaldun egiten gaituena. Deia, Noticias de Bizkaia\nAna Urkiza - 2018(e)ko ekainaren 4a, astelehena - 06:00etan eguneratua\naurreko asteburuan bi enkontrutan parte hartu nuen. Bata, Karmel aldizkariko urteko bazkarian. Urtean zehar artikulu, iritzi, ipuin edo olerkiren bat idatzitako guztiok Markinan izaten dugun bileran. Aldarte onean pasatu genuen elkarretaratzea eta bazkal ostean, gutako batek, urtero lez, paper kantak atera zituen mahai gainera eta kantuz bukatu genuen arratsaldea. Esku artekoen batean, zera kantatu genuen: “euskara da euskaldun egiten gaituena” ezaguna.\nHitzon ostean, minutu batez, kanta-tzeari utzi nion. Argi zegoen mahai inguru hartan, euskarak egiten gintuela guztiok euskaldun. Ez zegoen eztabaidarako eta zalantzarako tarterik.\nHogeita lau ordu lehenago, ostera, beste enkontru jendetsu batean parte hartu izana nintzen. Bigarren Batxilergoa bukatu duen gure semearen “esker oneko eguna” dei-tzen den ikastetxeko ospakizunean. Bertan, ikasle bakoitzak eta guztien artean, ikastetxean egindako 16 urteak eskertzen dituzte: ikasitakoa, egindako lagunak, izandako irakasleak, etab. Musikariak izan ziren, dantzariak, aurkezle papera egin zutenak, antzerkia ere bai… eta momentu batean, egun batzuk lehenago bideoz grabatutako filma bat erakutsi ziguten. Bertan, ikasle bakoitzak, kartulina batean, ikasitakoa edo esker oneko hitz bat jarri behar zuen eta kamerari erakutsi. Horrela, guk kartulinetan jarritako hitzak irakurri ahal izan genituen. 107 ikasle izan ziren guztira: 107 mezu. Han irakurri ahal izan genituen friendship, courage, honesty, integrity, resilience, eta antzeko hitz esanguratsuak.\n%52 ingelesez, % 36 gaztelaniaz, %6 frantsesez eta %6 euskaraz. Horiexek izan ziren ikasleek urtea deskriba-tzeko eta esker ona emateko egin zuten hizkuntzaren erabilera.


Posta elektronikoa eskuratzeko trukea banakarekin | Martech Zone\nOstirala, urtarrila 20, 2012 Ostirala, urtarrila 20, 2012 Douglas Karr\nPosta elektronikoak indarrean jarraitzen du lineako marketin industrian. Teknologiak lineako marketinaren ia beste alderdi guztietan sartu badu ere, badirudi posta elektronikoa dela bi hamarkadatan ia mugitu ez dena. Azken aurrerapenak merkean marketin automatizazioa zirraragarriak dira, baina eskuratzeak, baimenak eta SPAMek industriaren erronkak zuzentzen dituzte.\nEduki bikaina eta mezu elektroniko garrantzitsuak eraikitzea da errazena ... zailena oraindik eskuratzea da. Marketing zerrenda bikaina eraikitzea izugarri zaila izan daiteke. SPAM kopuru handiarekin, kontsumitzaileek beren helbide elektronikoak zaintzen dituzte eta zalantzak dituzte partekatzean. Hori gainditzeko norbait erakartzea nahiko erronka izan daiteke, beraz, zer egin merkaturatzaile batek?\nAbenduan, Arrano gorriak Global 100 berrikuntza sarien irabazleen artean banaketa iragarri dute. bizitasuna iragarkiak trukatzeko posta elektronikoko lehenengoa da, portaera bideratzeko teknologia erabiltzen du posta elektronikoko eskaintzak erregistro onenekin bat etortzeko, zerrenden jabeek "gutxiago bidali eta gehiago irabazteko" aukera izan dezaten, beren zerrendak osotasunean dirua irabaziz iragarleek ROI positiboa ikusten duten bitartean.\nHona hemen mezu elektroniko adibide bat ... iragarlea da Ford eta zerrenda kudeatzailea da Konektatu Bizitzarekin, kontsumitzaileak Higiezinak, Etxea Mantentzea eta Auto saltzaileekin lotzen dituen gunea.\nHau ez da besterik gabe hirugarren festa iragarkia. Edukia arreta handiz diseinatuta dago eta ikusleekin oso lotua dago, zerrenda kudeatzaileak harpideduna galtzeko arriskuan ez egoteko. Edukia publikoarekin oso alderatuta dagoenez eta alderantziz, banaketak klik-tasa oso altuak lortzen ditu patente zain dagoen puntuazio metodologia baten bidez, @rank izenekoa. @Rank merkaturatzaile batek ordaintzeko prest dagoen prezioaren kalitate goreneko errekorra emateko erabiltzen da.\nAldagai anitzeko puntuazioak honako hauek biltzen ditu:\n@ marka afinitatea - Puntuazio honek profil bat industria edo marka batetik nola dagoen neurtzen du. Indize hau zerrenden segmentuak eta profilak bideratzeko eta prezioetarako erabiltzen da.\n@ kanpainaren kalitatea - Puntuazio hau banaketa sarean egindako erosketa kanpainen errendimenduan oinarritzen da. Zure kanpainak zure historiaren eta merkatuko batez besteko errendimenduaren arabera egin ditzakezu.\n@ potentziala - Ratio honek helburu jakin batera bidal daitezkeen mezu elektronikoen denbora islatzen du. Baimenen marketinaren eta marketinaren presioaren mekanismoarekin erlazionatuta dago.\nIragarleei eta zerrenden kudeatzaileei estatistikak ezagutzeko aukera ematen zaie: inbutuaren diagrama (goiko adibideak ez du aukerako bihurketen jarraipena erakusten) eta arbel bat errendimendu adierazle gako guztiekin.\nGarrantzitsuena, harpidedunen datuak pribatuak dira eta ez dira eskuragarriak argitaletxetik. banaketak gogor lan egiten du argitaletxeek ikusleek eskertuko duten eduki bikaina eskaini ahal izateko ... eta iragarleek eskaintzari erreakzionatu nahi duten harpidedun garrantzitsuenak jasoko dituzte. banaketak ere goia lortzeko balio du posta elektronikoaren bidalketa.\nTags: posta elektronikoa eskuratzeaposta elektroniko bidezko publizitateaEmail Marketingbizitasunaharpidedun eskuratzeahirugarrenen posta elektronikoaren iragarkia


Pezens - Wikipedia, entziklopedia askea.\n43°15′16″N 2°15′55″E / 43.2544°N 2.2653°E / 43.2544; 2.265343°15′16″N 2°15′55″E / 43.2544°N 2.2653°E / 43.2544; 2.2653\nCarcasona, Caux-et-Sauzens, Moussoulens, Pennautier, Sainte-Eulalie, Ventenac-Cabardès eta Villesèquelande\n1.577 (2019ko urtarrilaren 1a)\n780 (%49.5) 745 (%47.2)\nPezens (frantsesez eta ofizialki: Pezens) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 1.538 biztanle zituen.\n2007an Pezens udalerrian erroldatutako biztanleak 1.242 ziren. Familiak 489 ziren, horien artean 135 pertsona bakarrekoak ziren (83 bakarrik bizi ziren gizonak eta 52 bakarrik bizi ziren emakumeak), 171 seme-alabarik gabeko familiak ziren, 147 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 585 etxebizitza zeuden, 504 familiaren etxebizitza nagusia ziren, 19 bigarren erresidentzia ziren eta 62 hutsik zeuden. 548 etxeak ziren eta 38 apartamentuak ziren. 504 etxebizitza nagusietatik 390 bere jabearen bizilekua ziren, 106 alokairuan okupaturik zeuden eta 8 doan lagata zeuden; 2 etxek gela bat zuten, 15 etxek bi zituzten, 72 etxek hiru zituzten, 164 etxek lau zituzten eta 251 etxek bost zituzten. 352 etxek euren parking plaza propioa zuten azpian. 252 etxetan ibilgailu bat zegoen eta 208 etxetan bat baino gehiago zituzten.\nPezens udalerriko biztanleria-piramidea 2009an .\n2007an lan egiteko adina zuten pertsonak 791 ziren, horien artean 543 aktiboak ziren eta 248 inaktiboak ziren. 543 pertsona aktiboetatik 469 lanean zeuden (248 gizon eta 221 emakume) eta 74 langabezian zeuden (31 gizon eta 43 emakume). 248 pertsona inaktiboetatik 84 erretiraturik zeuden, 105 ikasten zeuden eta 59 "bestelako inaktibo" gisa sailkaturik zeuden.\n2009an Pezens udalerrian 522 unitate fiskal zeuden, 1.226,5 pertsonek osaturik. Pertsona bakoitzeko diru-sarrera fiskalaren mediana urteko 15.916 euro zen.\n2007an zeuden 62 komertzioetatik, 1 erauzte enpresa zen, 2 janari enpresak ziren, 3 bestelako produktu industrialen fabrikazioko enpresak ziren, 13 eraikuntza enpresak ziren, 16 ibilgailuen saltze eta konpontze enpresak ziren, 2 garraio enpresak ziren, 6 ostalaritza eta jatetxe enpresak ziren, 4 zerbitzu enpresak ziren, 10 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 18 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 8 igeltseroak, 1 margolaria, 3 zurginak, 1 iturgina, 1 argiketaria, 1 ile apaindegia eta 1 jatetxe.\n2000. urtean Pezens udalerrian 28 nekazaritza-ustiategi zeuden, 702 hektarea erabiltzen.\nVentenac-Cabardès (2,0 km)\nVillesèquelande (3,2 km)\nCaux-et-Sauzens (3,4 km)\nMoussoulens (4,0 km)\nSainte-Eulalie (4,3 km)\nPennautier (4,5 km)\nBNF: 15246824p (data)\nOrriaren azken aldaketa: 26 abendua 2021, 13:45.


Helduen kartzelan ume izatea | Helduen kartzelan ume izatea – iparraldekohitza\nUmeak amarekin espetxean bizi daitezke 3 urte bete arte, baina orduan, bereiztera behartzen ditu Madrilek. Xua Lasagabaster Urangak datorren igandean dauka data.\nAita presoa ikusteko ordu gutxi, ordutegi zorrotzak bete beharra, eta helduentzat diseinatutako ziegen egoera kaskarra. Espetxean amarekin bizi diren haurren baldintzak dira, baina zailagoa izango da, ziur aski, hurrengo pausoa: preso dauden aita eta ama kartzelan utzi eta Euskal Herrira etortzea, 3 urte betetakoan. Ezer aldatu ezean, Olatz Lasagabaster eta Patxi Uranga euskal presoen alaba Xua egoera horretan egongo da. Picassenteko espetxean bizi da gurasoekin (Valentzia, Herrialde Katalanak), baina bereizteko eguna jarrita dago: hilaren 19a, datorren igandea. Orduantxe beteko ditu 3 urte, eta, Espainiako legediak hala aginduta, ezingo du kartzelan segitu. Xua Gurasoekin Etxera taldea sortu dute Usurbilen eta Orion (Gipuzkoa) —hangoak dira Lasagabaster eta Uranga—, alabaren eta gurasoen banaketa eragozteko.\nXua Lasagabaster Uranga Picassenteko espetxean jaio zen, 2017ko urtarrilaren 19an. Taldeko kide Egoitz Eizagirrek kontatu duenez, Uranga Fontcalenten (Alacant, Herrialde Katalanak) zegoen haurra jaio zenean, eta otsailaren 8ra arte ezin izan zuen ezagutu. «Jaio zen egunetik eragin du sakabanaketak Xuaren bizitzan». Iruditzen zaio egoera bestelakoa litzatekeela gertuago egongo balira: «Xua ez da preso bat, eta, esaterako, Martutenen [Donostia] baleude, Usurbilgo haur eskolara joango litzateke».\nEz da kasu bakarra. Orotara, 101 umek dauzkate bi gurasoak edo haietako bat kartzelan; 89 euskal preso gurasoak dira, eta haietako bost semearekin edo alabarekin bizi dira kartzelan: lau, Picassenten, eta bat, Aranjuezen (Madril).«Baldintza batzuk hobeak dira kartzela batean, eta beste batzuk bestean», dio Sara Majarenas euskal preso ohiak —bi espetxe horietan bizi izan da alabarekin—. Picassenten, esaterako, ez dira malguak izaten ordutegiekin: 08:30ean irekitzen dituzte ziegak, 14:00ak arte, eta hor haur eskolara joateko aukera daukate umeek. «Egoera nahiko eskasa da. Modulu baten barruan dago, eta patioa helduen modulukoa da», azaldu du Majarenasek. Gero, ziegan itxita egoten dira 16:30era arte astegunetan, eta 17:00ak arte jai egunetan, eta berriro patiora ateratzen dira 20:00ak arte. «Umeak egun batean lo har dezake 16:25ean, baina 16:30ean patiora jaitsi behar duzu. Atseden orduak ez dira errespetatzen». Izan ere, ziegako ateak irekitzen dituztenean, derrigorrezkoa da patiora joatea, medikuak ziegan geratzeko baimena eman ezean.\nEizagirrek nabarmendu duenez, ziegen egoera ez da oso ona Picassenten: «Olatzen eta Xuarenak hamabi metro koadro ditu, eta ohea, bainuontzia, komuna, apala eta leiho txiki bat dituzte».\nPicassenteko ama presoen moduluan leku gutxi daude haurren beharretara egokituak: parke bat, lorategi txiki bat eta baratze bat. Ludoteka ere badute, jolasteko. Ume guztiek ezin dituzte ziegan jostailuak eduki, paketean ezin direlako sartu, eta Gabonetan eta umearen urtebetetzean soilik eros daitezkeelako. Euskal presoek «zortea» izaten dutela dio Majarenasek, elkarri pasatzen dizkiotelako jostailuak, baina berez ez da erraza izaten lortzea. «Batzuen umeek ez zeukaten jostailurik, eta guk uzten genizkien».\nHaur horiek, kartzelan bizi diren arren, ez daude preso, eta, beraz, badute eskubidea senideekin edo hurbileko jendearekin kalera ateratzeko. Epaileak erabakitzen du hurbilekoak nortzuk diren. «Lagun horrekin harreman berezia daukazula erakutsi behar duzu: bisitan hilero joan dela, gutunak idatzi dizkizula, dirua sartu dizula…», azaldu du Majarenasek. Haien eskaeretako bat zen lagunek ere aukera hori edukitzea: «Agian, ez daukazu anai-arrebarik, baina eduki dezakezu lagun bat zuretzat ahizpa bezalakoa dena». Haurra kanpora noiz aterako den amak erabakitzen du. «Astebeteko epearekin aurreikusi behar dira irteerak, eta ezin da azken orduko aldaketarik egin». Xua Lasagabaster Urangaren kasuan, normalean, haren amonak izaten du ardura hori. «Badakit familiak Alacanten pisu bat alokatuta daukala eta normalean asteburuak kanpoan egiten dituela», azaldu du Eizagirrek. Azkeneko aldian, tarteka amonarekin Euskal Herrira etorri dela dio, baina, bestela, hemengo oso jende gutxi ezagutzen duela.\nKartzelan dauden umeak amarekin bizi dira 24 orduetan, baina badute aitarekin ere harremana. Eizagirrek esan duenez, Xuaren kasuan, astean bi aldiz ordubete egoten da aitarekin. Horrez gain, hirurek batera hilabetean bi aurrez aurreko edukitzen dituzte espetxean. «Alabarekin egon dadin, aitak bere lagunen bisitetatik kentzen ditu orduak», adierazi du Eizagirrek.\nUme horiek dituzten zenbait bizi baldintzak argi erakusten dute ez dela erraza ume izatea helduentzat prestatutako kartzelan. Haurrentzako janari berezia izatea, adibidez, zaila dela dio Majarenas preso ohiak: «Oso gauza gutxi eros genitzakeen umeentzat». Espetxeak emandakoan, berriz, aldea nabari du bien artean: «Picassenten ez ginen asko kexatzen, baina Aranjuezen, bai. Han askoz okerragoa zen».\nHilaren 19ra begira\nXua Gurasoekin Etxera taldeak nabarmendu du Lasagabasterri eta Urangari urte eta erdi falta zaiela zigor osoa betetzeko, hiru laurdenak beteta dauzkatela, eta baldintzapean aske geratzeko eskubidea dutela; hau da, banaketa eragotz daitekeela. «Bestela, Xuak 1.100 kilometro egin beharko ditu gurasoak ikusteko».\nHainbat erakundetara jo dute hori ez gertatzeko.Usurbilgo eta Orioko udalek aho batez onartu dituzte mozioak —EH Bilduk, EAJk eta PSE-EEk dute ordezkaritza, eta Orion, Orain taldeak ere bai—, baita Gipuzkoako Batzar Nagusiek ere. Manuel Lezertua EAEko arartekoak taldeko kideei esan die bat egiten duela helburuarekin, eta «bere esku dagoen guztia» egingo duela.\nHilaren 19a gertu ikusten du Eizagirrek, eta «nahikoa zaila» iruditzen zaio Lasagabaster eta Uranga alabarekin batera kartzelatik ateratzea; besteak beste, Madrilek oraindik ez dielako hirugarren gradua eman. Hala ere, espero du «nahiko epe laburrean» hirurak etxean egotea. «Zauria senda daiteke hilabetean, bitan, hirutan, edo urte eta erdian. Guk ahalegina egingo dugu hilabetean trata dadin».


Ander Elosegi piraguistaren adierazpenak Australiatik - basqueteam\n143egunak 21orduak 33minutuak\nONLINE TOPAKETAK [errendimendua]: Alturako entrenamendua, mesedegarria ala kaltegarria? Imanol Rojo eta Igor Genua kirolari olinpikoen esperientziak aztertuz\n1) Basque Teameko eta Fadurako Hobekuntzarako Zentroko kirol teknikaria den Aitor Alberdik alturako entrenamenduaren gakoak azaltzen ditu. 2) Imanol Rojo iraupen-eskiatzaileak bere esperientzia kontatzen du, datu zehatzak erakutsita, erresistentziako kirol baten ikuspegitik. Tolosarra erreferentea da bere modalitatean. Sotxi (2014) eta Pyeongchangeko (2018) olinpiar Jokoetan lehiatu zen eta Beijing 2022rako prestatzen ari da. 3) Igor Genua […]\nOlatz Arregui Basque Teamek eta Euskadiko Piraguismo Federazioak abian jarritako bikaintasun proiektuaren kideak ezustekoa eman du Paueko Munduko Kopako finalean sartu eta zazpigarren postua eskuratzean. Olatz hamaseigarren izan zen atzoko sailkapen txandan, bederatzigarren amaitu du finalerdian eta zazpigarrenean K1eko finalean, Maialen Chourraut olinpiar txapeldunak baino bi postu atzerago. 4., 11. eta 18. ateetan penalizazioak izan […]\nKirol Marketinari buruzko 2. Jardunaldiak, BAT-ek, Merkataritza Ganbarak eta ESIC-ek antolatuta\nSare sozialek Kirol Marketinarekin duten harremana aztergai Bilbon Kirol marketina eta Interneten bidez sare sozialekin duen harremana aztergai izango dira abenduaren 1ean, Bilbon, BAT Basque Team Fundazioak, Merkataritza Ganberak eta ESIC Marketing Eskolak antolatutako jardunaldian. Guztira, lau hitzaldi programatu dira, gai honen inguruko aditu ospetsuen partaidetzaz. Horien bitartez, Real Madrid futbol-taldea babesten duen bwin on-line […]


The View At The Palm - VooTours Turismoa\n240 metroko altueran, The View Palm Tower ikonikoaren 52. mailan, panoramikoki 360 graduko bista panoramikoak eskaintzen ditu Palm Jumeirah, Arabiar Golkoan eta haratago kanpoko terraza eta premium egongela batetik. Ikusi hiri eder honetako mugarri ikonikoak eta ezkutatutako harribitxiak.\nPalm Jumeirah Dubai-ren energiaren, hazkundearen eta handinahiaren munduaren sinboloa da. Garapen ikonikoa Arabiar golkoan hedatzen da datil palmondo baten moduan, Arabiar Emirerri Batuetako landare nazionala.\nSofistikatua, deigarria eta handinahia, Palm Tower 52 izarreko bost izarreko hotela eta egoitza-garapena da Palm Jumeirah-ren bihotzean. Saritutako diseinu arkitektonikoa aurkeztuta, dorrea Dubaiko helbide entzutetsuenetako bat izango da, 432 apartamentu zabal eta dotore eta bost izarreko hotel berria, St. Regis Dubai - The Palm.\nDorre ikonikoak, palmondo baten forman inspiratuta, ekipamendu bikainak ditu, besteak beste, AURA SkyPool Lounge 50. solairuan, munduko infinitu igerileku handienetako batekin; nazioarteko ospea duen SUSHISAMBA jatetxea 51. solairuan eta The View at The Palm, 52. solairuan dagoen behatoki publikoa, Palm Jumeirah, Arabiar golkoa eta Dubai skyline ikuspegi panoramikoak eskaintzen dituena. Bizilagunek Nakheel Mall-era sarbide zuzena izango dute, erosketa, jantoki eta entretenimendu helmuga ikonikoa baita.\nProiektua 2001ean hasi zen lurrak berreskuratzearekin, eta bost urte geroago lehenengo bizilagunak mugitu ziren. Gaur egun, uhartean 78,000 biztanle baino gehiago bizi dira eta mundu osoko dozenaka hotel, estazio eta txikizkako eta aisialdirako erakargarri daude.\nIkuspegiak Palm Jumeirah-ren esperientzia osoa handitzen du. Bizi ezazu uharte enblematiko honen benetako miraria The View-n. Ikuspegiaren talaioak Dubairen lorpen handienetako bat erakusten du; Palm Jumeirah. Dubai kostaldearen ondoan kokatuta, Palm Jumeirah mugarria da ingeniaritzan, luxuzko egoitzak, txikizkako merkataritza, ostalaritza eta aisialdi instalazioak ditu bere hiru gune nagusietan: enborra, ilargierdia eta frondak.\nHarrigarriak inspiratuta, The View Exhibition Palm Jumeirah-ren ikuspegi eta sormenari egindako omenaldia da. Gozatu akuarioen tunel interaktiboak eta zoruen mapak eta arakatu mundu osoko erreferentzia honen historia.\nThe View-ra sarrera The Palm Jumeirah Dubai-n Palm Tower-en\nAuto-Tourra, erakusketa gunea, antzerki murgiltzailea eta ikusgarrirako sarbidea\nSarrera Nakheel Mall-etik\n52. maila + VIP aretora sarbidea\nPalm Jumeirah ikonikoaren 360 graduko pantaila bikaina, Arabiako Golkoa eta haratago\nIgogailu ibilaldi zoragarria, zorutik sabairako esperientzia digitalarekin\nOrdutegi ez ohikoa 10: 00etatik 03: 30era eta 07: 00etatik itxiera ordura arte.\nPrime Orduak 04: 00etatik 07: 00etara\nOharra Denbora aldian aldatzeko gaitasuna.\nIgandea - Asteazkena: 10: 00etatik 11: 00etara (Azken sarrera 10: 00etan)\nOsteguna - Larunbata: 10: 00etatik 12: 00etara (Azken sarrera 11: 00etan)\nVIP ESPERIENTZIA BARNE:\nVIP Lounge-ra sarbidea\nEtxeko edari edalontzia edo edari burbuilatsua gozoki eta pintxo arabiarrekin\nRoyal Desert Fortress Safari eta Afaria\nErregeentzako egokitutako esperientzia paregabea. Errege Afari hau aukera bikaina da luxuzko gau zoragarria, jangela sinestezina nahi duten bezeroentzat.\nDhow Cruise Dubai Creek (lau izar)\nArakatu Dubai zaharreko arkitektura eta ondarea eta gozatu buffet afariaz\nHautatu OrduakNon Prime OrduakPrime Orduak\nsarrerakFast TrackOnarpen OrokorraVIP\nLaguntza behar al duzu The View At The Palm zerbitzuan?


Ondarroako Plaiko Zubia konpontzeko asmoa azaldu du Bizkaiko Foru Aldundiak - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako Plaiko Zubia konpontzeko asmoa agertu du Bizkaiko Foru Aldundiak\n2016ko abuztuak 23az geroztik itxita dagoen zubia konpontzeko asmoa agertu du aldundiak. Gaur [urtarrilak 31] teknikariak izan dira zubia aztertzen, eta horren ostean, zubia berriro ere oinezkoentzako irekitzeko lanen proiektua egingo dute. Ondarroako Udala pozik dago berriro ere herritarrek Plaiko Zubia erabili ahal izango dutelako, baina, aldi berean, bere kezka ere agertu nahi izan du. Izan ere, aldundiak egindako lanen ostean, litekeena da berriro zubia erditik zabaltzeko aukerarik ez edukitzea. “Zubia ez da udalarena, eta, beraz, guk ezer gutxi egin genezake. Baina zubiaren balio historikoa mantendu eta erditik zabaltzeko aukera bere horretan lagatzeko eskaria egin nahi diogu aldundiari”, azaldu du Zunbeltz Bedialauneta Ibaibarriaga alkateak. Bost hilabete itxita. Plaiko Zubia, hain zuzen ere, abuztuaren 23an itxi zuten, egitura mugitzen zelako. Ondorioz, “segurtasuna bermatu arte” ixtea erabaki zuen udalak.\nOndarroako Plaiko Zubia, itxita\nBizkaiko Batzar Nagusiek, bestalde, Ondarroako zubi birakaria birgaitzeko eta etorkizunean zubiaren “artapen egokia bermatzeko” eskaria egin zioten iazko maiatzean aldundiari. Zehatz esanda, aldundiari Ondarroako Udalagaz lortu beharreko akordioak lortzeko eskatu zioten. Herritar batzuek ere zubia berriro ere zabaltzeko eskatzeko sinadura bilketa egin zuten, Internet bidez; 574 herritarrek sinatu zuten eskaria.\nErlazionatutako edukiaOndarroako Udalak Plaiko Zubia itxi du, egitura mugitu egin delako


Patriarkatu neoliberala ulertzeko eta iraultzeko gakoak - Diario de Noticias de Navarra\nPatriarkatu neoliberala ulertzeko eta iraultzeko gakoak\nEuskal Herriko patriarkatu neoliberalaren ezaugarri estrukturalak aztertu eta azaldu dituzte lau ikertzailek argitaratu berri den 'Euskal demokrazia patriarkala' liburuan. Etorkizunerako proposamenak ere egin dituzte\nkarmele uribesalgo 06.07.2020 | 16:59\nJule Goikoetxea, Lore Lujanbio, Zuriñe Rodriguez eta Estitxu Garai Ruben Plaza\nJule Goikoetxea, Lore Lujanbio, Zuriñe Rodriguez eta Estitxu Garai\nEuskal demokrazia patriarkala liburua argitaratu dute Jule Goikoetxea, Lore Lujanbio, Zuriñe Rodriguez eta Estitxu Garaik. Elkar argitaletxearekin ateratako lanean patriarkatu neoliberala ulertzeko sistema kontzeptual bat aurkeztu dute, gaur egungo mundua hobeto konprenitzeko, xeheki aztertzeko eta eraginkorki iraultzeko asmoz. Aurrekaririk gabeko ikerketa da; ez dago patriarkatu kapitalistaren dimentsio ezberdinak eta horien ondorioak modu bateratuan aztertzen dituen lanik. Goikoetxeak azaldu duenez, patriarkatuaren birsortze mekanismoak aztertzea zen asmoetako bat; jakitea zer instituzio eta praktika erreproduzitzen diren gizonek emakumeak menderatzeko eta zergatik dagoen indarrean patriarkatua XXI. mendean.\nOrdezkaritza duten alderdi guztiekin hitz egin dute, eta sindikatuen aldetik ELA, LAB, CCOO eta Steilasekin izan dira. Horrez gain, hainbat emakume elkarteetako kideak elkarrizketatu dituzte, langile antolatuak, ez antolatuak, baita herri mugimenduko partaideak ere. "Emakume desberdin askoren ahotsak jaso ditugu, nahiko anitzak, eta horrekin ikusi nahi genuen zer nolako mekanismoak eta diskurtsoak dauzkaten patriarkatua beraien eremuan aztertzean", azaldu du Goikoetxeak. Datuak, berriz, Gaindegia Euskal Herriko ekonomia eta gizarte garapenerako behategiaren bitartez lortu dituzte. Euskal Autonomia Erkidegoko (EAE) datuak, Nafarroako Foru Erkidegokoak (NFE) eta Euskal Hirigune Elkargokoak (Ipar Euskal Herria) bildu dituzte liburuan.\nLau dimentsio aztertu dituzte: lan ordaindua, lan ez ordaindua, estatuaren ongizate erregimena eta espazio politiko-publikoa. Lan ordainduari dagokionean, liburuaren egileetako bat den Estitxu Garaik azaldu duenez, emakumeek ordu gehiago egiten dituzte lanean, baina %25 baxuagoak dira euren soldatak gizonezkoenekin alderatuta. Pentsiodunen kasuan, %43. Horrez gain, enplegu partziala egiten dutenen hamar langiletatik zortzi emakumeak dira, eta hitzarmen kolektiborik ez daukatenak %75 dira. "Ikusten da emakumeek lan merkatura salto egiten dutenean euren baldintzak askoz ere kaskarragoak direla", adierazi du Garaik.\nDesberdin ikusia eta baloratua\nLan ordainduak eta ez ordainduak harreman zuzena dutela azpimarratu du. Egindako ikerketaren arabera, seme-alabak izatean emakumeen soldata %4 jaisten da, eta gizonena, berriz, %6 igo. "Horren arrazoia da emakumeok denbora gehiago eskaintzen diogula lan ez ordainduari; zain-tzari eta etxeko lanei, adibidez", zehaztu du. Horrez gain, azpimarragarria iruditzen zaio gizonek, haurren zaintzari dagokionean, esaterako, ludikoak diren ekintzak egiten dituztela. Parkera joatea izango litzateke adibideetako bat. Errutinazkoak direnak, berriz, arropa garbitzea edo janaria prestatzea, besteak beste, emakumeen esku gelditu ohi direla azaldu du.\nOngizate erregimenari dagokionez, Europako hegoaldeko herrialdeek, Espainiak, Italiak eta Greziak, esaterako, Mediterraneokoa dute, baita Hego Euskal Herriak ere. Izan ere, Goikoetxeak azpimarratu du Hego Euskal Herriko datuak Espainiakoen "berberak" direla, eta "batzuetan okerragoak". Hori neurtzeko merkantilizazioari eta familizazioari erreparatu behar zaie. "Merkantilizazioarekin neurtzen dena da pertsona batek zein punturaino saldu behar duen bere lan indarra ongizatea izateko", zehaztu du. Ez du lan ez ordaindua kontuan hartzen, eta gaur gaurkoz, Europako hegoaldean emakumeen %60-70 daude merkatuan.\nHorregatik erreparatu zioten familiarizazioari: "Aztertzen du ea zein puntura arte daukaten emakumeek gizonen soldatarekiko eta gizonen baliabideekiko dependen-tzia". Goikoetxeak adierazi duenez, horrek ez du gizartearen sexismo maila neurtzen, erakunde publikoena baizik. "Mediterraneoko taldean dauden herrialdeek dauzkate erakunde sexistenak zentzu horretan, lan ez ordaindu gehien egiten dutenak direlako, eta horrek esan nahi du emakumeek soldatarik gabeko lana egiten dutela estatuak ez duelako ardura hori beregain hartzen", zehaztu du. Bestelakoa da Europa iparraldeko herrialdeen egoera: "Emakumeen lan ez ordaindu gutxien dutenak dira, estatuak hartzen duelako tradizionalki ordaindu gabe egin duten lana, zaintza, adibidez". Alemaniak eta Frantziak erregimen kontserbadorea dute, eta emakumeek lan ez ordaindu gutxiago egiten dute. Ipar Euskal Herrian, esaterako, erregimen hori dute. Erresuma Batuak eta Ameriketako Estatu Batuek, aldiz, ongizate erregimen liberala dute, eta iker-tzaileak azaldu duenez, lan ordaindua egin ezean, "oso zaila" izango zaie herritarrei aurrera egitea.\nEmakumeek biolentzia sinboliko handiagoa jasaten dutela ere ikusi dute. Biolentzia bezala antzematen ez den biolentzia dela azaldu du Goikoetxeak. Heziketaren bidez ezaugarri batzuk transmititzen zaizkie gizonezkoei eta beste batzuk emakumezkoei: "Belaunak itxi behar dituztela esaten zaie neskei, barkamena eskatu behar dutela eta baxuago hitz egin, besteak beste". Horrez gain, emakumeek egiten dituzten lanek prestigioa galtzen dute. "Kontua ez da egiten dituzten lanek ez dutela prestigiorik, baizik eta emakumeek egiten duenak ez duela baliorik", zehaztu du. Sukaldaritza jarri du adibide gisara; emakumeak betidanik egon dira sukaldean, baina gizonezkoak kozinatzen hasi direnean sortu da "sukaldaritzarako talentua".\nEspazio politiko-publikoari dagokionean, Garaik azaldu du emakumeen presentzia "nabarmen txikiagoa" dela botere guneetan; bai alderdi politikoetan, bai sindikatuetan, baita herri mugimenduetan ere. Goikoetxeak gaineratu du emakumeen ahotsa entzuten denetan "balio gutxiago" duela eurek esandakoak: "Elkarrizketatu guztiek esan digute 11.000 aldiz errepikatu behar izaten dituztela gauzak, eta gizonei, aldiz, segituan egiten zaie kasu". Horretaz aparte, ikusi dute gizonek eremu informaletan hartu izan dituztela erabaki asko, eta emakumeak, zaintza lanak direla eta, ez dira leku horietan egoten. Alderdi askotan aldatu dute jada erabakiak hartzeko modu hori.\nKomunikabideetan ere presentzia ez da parekatua. Emakume gutxiago izaten dira erredakzioetan. Iritzi sailetan "oso emakume gutxi" daudela adierazi du Garaik. Adibidez, EiTBren kasuan, ikusi dute ez irratiko ezta telebistako saio batean ere ez direla iristen emakumeak %50 izatera. "Beste kontu bat da zertaz hitz egiten agertzen diren emakumeak, normalean esperientziak kontatzen baitituzte, eta gauza teorikoetarako gizonezkoak agertzen dira", azpimarratu du Goikoetxeak. Garaik adierazi du emakumeek lekua hartzeko gizonek toki hori galdu behar dutela. "Hor erresistentziak daude, pribilegiatuen erosotasunetik jokatzen dutelako gizonezkoek", gaineratu du.\nAzaldutako egoera aldatzeko proposamen zehatzak egin dituzte. Alde batetik, estatugintza feminista bat egitea eskatu dute. "Instituzionalizazio feminista bat egitea izango litzateke, deszentralizatua eta federala", azaldu du Goikoetxeak. Horrez gain, konsozianismo feminista proposatu dute: erabaki gune guztietan gizonezko bat badago, emakume bat egon beharko litzateke. Horrek suposatuko luke biderkatu egingo liratekeela postu guztiak, eta, esaterako, bi lehendakari egon beharko zirela; bat emakumezkoa eta bestea gizonezkoa. Zaintza derrigorrezkoa izatea ere beharrezkotzat jo dute, herritar guztientzako, eta txandakakoa. "Zaintza derrigorrez egin beharreko zerbait izan beharko litzateke gizartean bizi nahi izanez gero", zehaztu du. Horretarako hirigintza eta legeak aldatu beharko liratekeela argi ikusten dute. Beto eskubidea ere eska-tzen dute emakumeen gune autonomo eta ez mistoetarako. Azkenik, sistema publiko komunitario bat proposatzen dute, non lehen gobernu maila auzoak izango liratekeen eta erabakimena eta betoa izango luketen emakumeek. "Auzoetan emakumeak hor daude, eta geroz eta gehiago jaitsi boterea, orduan eta emakume gehiago daude", adierazi du.\nKrisia, berrasmatzeko bide COVID-19aren pandemiak eragindako krisiaren aurrean, erakundeek ongizate kolektiboaren aldeko apustua egin beharko luketela uste dute. Krisitik irteteko planen eta aurrekontuen egituraketa, gauzatzea eta ebaluazioa feminista izatea eskatu dute, estatistika desagregatuen beharra azpimarratuta. Egileek azaldu dute konfinamenduan argi gelditu dela funtsezko zerbitzu asko oso sektore feminizatuak eta prekarizatuak direla, eta aitortza soziala eta lan baldintza duinak aldarrikatu dituzte. Telelanak ekarri dezakeen arriskuaz ere ohartarazi dute. "Ikusi dugu nola telelanak dakarrena den aldi berean egotea lanean eta zaintza lanetan, eta horrek emakumeen doako lana areagotzea ekar dezake", azpimarratu du Garaik. Horrez gain, publifikazioa proposatu dute, pandemiak zahar etxeetan izan duen eragina adibide gisa jarriz.\nEtorkizunera begira, biolentzia handituko dela uste du Goikoetxeak, neoliberalismoa "zabaltzen eta irmotzen" ari baita. Garaik azaldu du espero duela agintariek liburua irakurtzea eta proposamenak inplementa-tzea. Krisi garaiak erabakigarri ikusten ditu Goikoetxeak etorkizunerako balioko duten ideiak, aliantzak eta antolakuntza ereduak sortzeko. "Alde batetik momentu ederra da, nahiz eta miseria zabaldu eta pobretzea handitu, ideia berri eta oso onak jartzen baitira mahai gainean", azaldu du Goikoetxeak, eta jende askok "haserrea modu kreatiboan" kanporatzen duela adierazi du.\n'Euskal demokrazia patriarkala'


Usansolotarren % 81,54ak segregazioaren alde egin du | Geuria\nEgun garrantzitsua izan da gaur Usansolon. Galdakaorengandik segregatu ala ez adierazteko galdeketa egin dute gaur. Guztira 3.647 herritar zeuden deituta kontsultara, eta ‘Nahi al duzu Usansolo udalerri independente gisa eratzea?’ galderari 2.302 herritarrek erantzun diote (% 63,12) —2014ko galdeketan baino 115 gehiago—. Eta emaitzak honakoak: 1.877 baiezko (% 81,54), 329 ezezko (% 14,29), 47 ez daki-ez du erantzuten (% 2,04), 21 zuri (% 0,91) eta 28 baliogabe (% 1,22).\nGaldeketa ofiziala izan da. Hala ere, emaitza ez da loteslea. Galdakaoko Udalak Bizkaiko Foru Aldundiari helaraziko dio galdeketaren emaitza, eta gero prozedura Batzar Nagusien esku egongo da. Hark hartuko du Usansoloren etorkizunari buruzko erabakia. Kontsulta Galdakaoko Udalak antolatu du, eta Usansolon erroldatuta dauden eta 16 urtetik gora dituzten herritarrek izan dute botoa emateko aukera.\n2014an ere galdeketa egin zuten Usansolon. Orduan 2.187 lagunek eman zuten bozka (% 73) —gaurko galdeketan baino 115 gutxiago— eta emaitzak hauek izan ziren: 1.964 baiezko, 196 ezezko, 17 zuri eta 10 baliogabe. Duela zortzi urteko galdeketa hura ez zen ez ofiziala ez loteslea izan. “Hala ere, emaitza horrek balio izan zuen Foru Araua aldatzeko”, dio Monika Mena UHko bozeramaileak. Hain zuzen ere, indarrean dagoen Foru Arau horren arabera, udalerri bat independete izateko 2.500 biztanle izan behar ditu gutxienez. Usansolok 4.500 biztanle baino gehiago ditu.\nSailkatuta: Desanexioa, Galdeketa, Kontsulta, Portada, Segregazioa, Usansolo


Ikusten ez dena • ZUZEU\nIkusten ez dena\nIkusten ez dena –\nLorea Arakistain Aizpirik sarean.eus atarian.\nFase eta desfase artean urruti eta ia ahaztuta geratu da itxialdia. Ohiko bizimodura bueltatu nahian ari garen honetan elkarri kontatzen diogu, Internet lagun nola aritu ginen ohiko bizimodu eta jarduerei eutsi nahian. Zenbat gauza egin genituen, alegia. Tele-lana eta tele-eskola izan ziren adibiderik garbienak. Baina, Internet bidez jardun genuen ikasten eta lanean ezezik kirola egiten, kontzertuak ikusten, partxisean jolasten eta lagunekin poteatzen.\nGauza berriak kontsumitzen hasi ginen gehienok; beste zenbait, sortzen hasi ziren. Hala, eskaria ez ezik, euskarazko eduki digitalen eskaintza hazi egin zen konfinamenduan eta konfinamenduari esker.\nErraza izan ez arren interesgarria litzateke konfindamenduari esker zer sortu eta sareratu zen dokumentatzea. Lehen hurbilketa gisa eta Twitterren galdetuta hauek jaso ditut:\nNaiz.eus -en Elene Carretoren zumba saioak.\nMaite Arroitajauregi ‘Mursego’ musika-irakaslearen umeentzako kanala.\nBaleikeren #etxetikmundura egitasmoa\nAiurriren #Bertsovid19 katea Twitterren\nBuyan komikiaren bertsio digitala, Android-erako aplikazio forman\nIrribarrezen “Etxeko Leihotik” ipuinak\nItxialdian sortutako abestiak. Joxerra Gartziaren “Ez etsi” bertsioa, adibidez.\nCOVID-19aren izurria ulertzeko Elhuyarren zientzia-pilulak.\nEutsi dantzan, dantzarako proposamenak dantzan.eus -en.\nOskorrien Furra Furra Google Translatekin.\nEgunean Behin zuzeneko lehiaketak.\nBerbaro elkartearen Non dago Plateruena?\nZornotzako Barnetegiaren idazlanak\nAzken eguneraketa: 2020-06-26\nKonfinamenduan sortu den zer deskubritu duzu euskarazko ingurune digitalean? (utzi iruzkina)\nSormen garai hartan, eta intuiziotik, euskaraz sortu zen eduki digitala sailkatu behar izan banu, hiru eduki mota nagusi identifikatuko nituzkeen:\nKirola: zumba, yoga, kardio, hipopresibo, tonifikazioa eta abar egiteko bideo-entrenamenduak…\nKultura: literatura eta musika, batez ere.\nHezkuntza: eskolak etxetik, eskolaz kanpoko jarduera etxetik, lanerako formazioa…\nGaurko ikuspegik, ostera, beste sailkapen bat egingo nuke. Hirukoa hau ere:\nSare sozialen ezaugarririk aipagarrienetako bat oso epe laburrean inpaktu (ikusle, bisitari, interakzio) handia sortzea da. Ezaugarri hori bezain aipagarria da bertan argitaratzen diren edukien iraungitze azkarra. Argitaratu eta bizpahiru egunetara eragiteko gaitasuna galdu egiten da. Bilatzaileek ere ez dituzte sare sozialetako edukiak haien emaitzetan erakusten, eta bila ibilita ere zailak dira aurkitzen.\nKonfinamenduan sortu den eduki asko sare sozialetan argitaratu da, sarean galdu den edo aurkitzeko zaila den edukia da.\nBideoa, testuak, irudiak, sare sozialetan ez ezik eduki-plataformetan argitaratu dituztenek jarraituko dute bisitariak jasotzen, haien lana zabaltzen. Youtuben euskaraz argitaratutakoak, adbidez, tbx.eus -en gorde dira. Eskerrik asko, @luistxo. Webgunea garatzera iritsi direnek, gainera, are eta kontrol handia izango dute.\nLitekeena da aste honetan artikulu hau izatea webgune honetako edukirik bisitatuena, baina zalantzarik ez dut urte amaieran irakurketa gehien urteak dituen artikuluren bat izango dela, SEO posizio ona duen artikuluren bat. Urteak 365 egun ditu, ez bat eta ez bi. Egunak beste aukera ditugu gure lana zabaltzeko. Bilagarri izate hutsa bada zabalkunderako kanal bat.\nLitekeena da sortu den euskarazko eduki digital masa handiena hodeian, talde txikietan partekatuta, baina ezkutuan egotea:\nHezkuntza-formalean irakasleek haien ikasleentzat sortutako edukia\nAisialdiko jarduerak: dantza-eskolak, eta abar.\nEuskarak eskaria eta eskaintza areagotzeko beharra duen honetan, euskarazko ingurune digitalarentzat onuragarria litzateke eremu pribatuan dauden interes orokorreko edukiak azaleratzea. Horrela, euskarazko eduki digitalen eskaintza areagotuko litzateke, beharra badago eta.\nPentsatzekoa da gertatu ez bada mugak badirelako dela. Eta, muga batzuk gainditzeko lan egin beharko da:\nAnonimotasuna: eduki digital asko, beste aukerarik ez zegoelako sortu da. Asko eta asko bideoan sortu dituzte irakasle eta abarrentzat eta gehienentzat eduki hori esfera pribatukoa da. Norberaren lana eta irudia eremu pribatutik publikora eramatea ez da aurreikusi sortze-fasean.\nSormenaren balioa: sortzea lana da eta lan horren balioa aitortzea eskatu dute arrazoi handiz sortzaileek. Testuinguru horretan egin zen greba digitala apirilaren 21ean eta 22an.\nMugak begi-bistan, inoiz baino gehiago, esku-eskura dugu euskarazko ingurune digitala aberasteko modua, ikusten ez dena ikusgarri eginez. Mugak ez dira gaindiezinak, lana aitortu eta ordaintzea bidea egitea da, ingurune aberatsago baterako bidea.\nAberriak eta aberriak\nHezkuntzan, Euskara atala hil zorian


San Nikolas egunean kantua eta goxokiak protagonista - Mondraberri\nSan Nikolas, koronado, arzobispo Mariandres...\nSan Nikolas egunean kantua eta goxokiak protagonista\nTestua, argazkiak eta bideoak: Hasier Larrea / 2018ko abenduak 6, osteguna\nGoizeko 12:00etan zeuden deituta etxeko gazteenak Musakolako Herri Eskolako patioan, baina aurretik ere aritu dira atariz atari bizilagun eskuzabalei litxarreria eske. Trikitilariek ondo lagunduta aritu dira hara eta hona ea nork hartuko ordainsari handiena.\n12:00ak puntuan zirenean heldu dira goxoki kaxak garraiatzen Musakolako alkatea eta haren lagunak, neska-mutilek zirraraz itxaroten zuten bitartean. Herri Eskolako altuera txiki batera igo eta kantatzen hasteko eskatu diete bertaratutakoei. Hiru aldiz errepikatu behar izan dute abestia, antza ganoraz entzuten omen ez zelako. Gaztetxoek ez dituzte hala ere eztarriak debalde urratu, eta dozenaka kilo goxoki erori zaie zerutik lurrera, beraien poltsatxoetan amaitzeko, noski.\nOrdu erdi beranduago eszena bera errepikatu da Herriko Plazan. Guraso eta seme-alabez lepo, Maria Ubarretxena alkatea eta zenbait zinegotzi Udaletxeko balkoian azaltzearekin bat ekin diote pazientziarik gabeko ipurterreek kantatzeari. Oraingo honetan lehen kantaldian jaso dituzte bila zebiltzaten altxor txikiak.\nArratsaldean ere Gelmako plazan batu dira gaztetxoak, nekearen arrastorik gabe. Bolo-bolo majoa egon da bertan ere.


Zinema izar azpian, OzZinemarekin abuztuko ostiraletan : Oarsoaldeko Hitza\nChihiroren bidaia izango da emango duen lehen filma abuztuan.\nEtxe ondoan goxo, pantaila handiarekin gozatzeko aukera eskaintzen jarraituko du Ozzinema Zineklubak abuztuan ere. Datorren hilabeterako, lau ostiraletan programatu ditu emanaldiak, herriko beste lau puntutan. Publikoa guztia aintzat hartuta programatu ditu ikus entzunezkoak.\nOscar Saria jasota duen Chihiroren bidaia euskaraz emango dute abuztuaren 6an. Cristobal Gamon ikastetxeko HH eta LH eraikineko patioan izango da animaziozko filma. Abuztuaren 13an, berriz, Ane filmak hartuko du lekukoa Miguel Irastorza Futbito zelaian; 20an, La caza Cristobal Gamon ikastetxeko patioan; eta 28an, Akelarre, Pontikako frontoian.\nZinema saio guztiak 22:00etan izango dira. Emanaldiak doakoak izango dira, baina beharrezkoa da gonbidapena eskuratzea onlin edo Lekuona Fabrikan. Gonbidapenak, saioa programatuta dagoen aste bereko astelehenean jarriko dituzte eskuragarri, eta gehienez lau gonbidapen eskuratu ahalko ditu pertsona bakoitzak.\nEguraldi txarrarekin, programatutakoak lekualdatzea aurreikusi dute. Aldaketa horien berri ere emango dute.


N (active tab)\nOhiko euskal izena Erdi Aroan, XIII. mendeko Zangozako zinpeko batena, adibidez. Emakume izena ere, Nabarra, arrunt erabilia izan zen. Adituen ustez Nafarroa izenaren oinarrian dagoke, bestelako azalpenak ere izanagatik.\nGutxienez XVI. mende arte iraun zuen euskal izen jator usua. 1198an Iratxeko (N) dokumentazioan dona Nabarra aurkitzen dugu; 1330ean Murgiako (A) lehenengo anderea honela deitzen zen, eta, bestalde, 1528an Baztango Arizkunen Nabarra de alfaro azaltzen da. Aldaera: Nafarra.\nNabarra izenaren aldaera. 1481ean Markinan (B) azaltzen da (Nafarra de Ugarte), eta XVI. mendean Berrizen (B).\nEzkabarteko (N) herri hustua eta desagertutako Andre Mariaren antzinako ermita.\nArtzibarko (N) herria eta Andre Mariaren adbokazioa. Irudia XIV. mendekoa da.\nHitz arrunta, azken urteotan ponte izentzat erabilia.\nHitz arrunta, euskaraz duen esanahiagatik usu ponte izentzat erabilia. Aldaerak: Gure eta Nahikari.\nNajerako (Lo) Andre Mariaren adbokazio ezaguna, behinola Naiara idazten zen herrikoa. Monasterioaren sortzaile izandako Gartzia VI.a bertan dago ehortzirik, Nafarroako beste errege-erregina asko bezala, Najeran egon baitzen luzaz nafar gortearen egoitza. Bizkaiko jaun izandako Lope Haroko Ona ere bertan dago lurperaturik. 1076an Gaztelako erresumak bereganatu zuen.\nAulestiko (B) auzoa, Ilunzar mendiaren (727 m) magalean.\nEuskal adjektiboa ('ugaria, oparoa'), Gipuzkoako kostaldean lasai hitzaren sinonimoa. Azken aldion maiz haurrak izendatzeko erabili izan da.\nEa (B) herriko auzoa eta Andre Mariaren adbokazioa. Kondaira asko daude Ama Birjina honen inguruan. Horietako baten arabera irudi zaharra erre nahi izan omen zuten, Italiatik ekarritako beste batez ordezkatzeko, baina zipilatzeko partez norbaitek santa Ageda baselizan gorde omen zuen.\nUrtaro baten izena eta naturaren indar gehienak bezala mitologiako izakia. Esaera zaharretan askotan agertzen da: "Negua elhurte, uda ogite"; inoiz pertsona balitz bezala hitz egiten zaio: "Uda ta negu, eguzu ogi ta su".\nUrtaroetako bat da negua. Askotan agertzen da esaera zaharretan ("negua elurte, uda ogite") eta inoiz pertsona balitz bezala hitz egiten zaio.\nSabino Aranak eta Koldo Elizaldek argitaratuko Santu Izendegia-n gaztelaniazko Dolores-en baliokidetzat proposatzen den izena. Andre Mariaren adbokazio hau Alemaniako Marinthal santutegian sortu zen, XIII. mendean. Bost izan ziren hasieran Ama Birjinaren min edo nekeak: Simeonen profezia, Jesus tenpluan galtzea, kartzelaratzea, gurutzean hiltzea eta errukia.\nErdi Aroko izena. Valpuestako dokumentazioan agertzen da, esaterako. A. Irigoienen ustez, Nicetus izenaren aldaera datekeen Niceti(us)-etik sortu zen Lekeitio toponimoa.\nXVI. mendean Gipuzkoan azaltzen den izena. Osagaiak Eneko-tik atera den Neko, patronimikoaren -(e)(i)tz atzizkia eta -a bukaera femeninoa dira. Irudi duenez, Eneko-ren emaztekientzako aldaera besterik ez da hau, Oneka-ren parekoa beraz.\nNera eta Nereo izenen baliokide femeninotzat Sabino Aranak eta Koldo Elizaldek argitaratuko Santu Izendegia-n ematen den forma. Nereo Greziako itsas jainko zaharra zen, Poseidonen aurrekoa. Izen bereko santua Erroman bizi izan zen I. mendean, eta harengandik sortu zen, analogiaz, Nerea emakume izena.\nJabetza adierazten duen hitz hau ponte izentzat erabili izan da, artikuluarekin (Nerea) zein artikulurik gabe (Nere). Diktadura garaian, euskal izenak debekaturik baitzeuden, erdarazko Nereo-ren femeninoa zela esaten zen, egiazki euskaraz duen adieragatik erabiltzen bazen ere. Aldaera: Enea.\nAkitaniako idazkunetan agertzen da euskal izen hau, erromatarren garaian (I-III. m.). Saléchan-go (F) elizako horman dagoen hilarri batean eta Tolosako museoko beste batean irakur daiteke Nescato izena.\nXIX. mendearen amaieran sortutako izena. Osagaiak neska eta haur direla dirudi.


Le Reposoir - Wikipedia, entziklopedia askea.\nLe Reposoir Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 475 biztanle zituen.\nKantonamendu canton of Scionzier\n46°00′41″N 6°32′07″E / 46.0114°N 6.5353°E / 46.0114; 6.535346°00′41″N 6°32′07″E / 46.0114°N 6.5353°E / 46.0114; 6.5353\nLe Grand-Bornand, Magland, Marnaz, Mont-Saxonnex, Nancy-sur-Cluses, Sallanches, Scionzier eta Glières-Val-de-Borne (en)\n252 (%47.7) 270 (%51.1)\n2007an Le Reposoir udalerrian erroldatutako biztanleak 475 ziren. Familiak 167 ziren, horien artean 42 pertsona bakarrekoak ziren (23 bakarrik bizi ziren gizonak eta 19 bakarrik bizi ziren emakumeak), 39 seme-alabarik gabeko familiak ziren, 74 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 281 etxebizitza zeuden, 168 familiaren etxebizitza nagusia ziren, 90 bigarren erresidentzia ziren eta 23 hutsik zeuden. 198 etxeak ziren eta 80 apartamentuak ziren. 168 etxebizitza nagusietatik 112 bere jabearen bizilekua ziren, 50 alokairuan okupaturik zeuden eta 7 doan lagata zeuden; 4 etxek gela bat zuten, 21 etxek bi zituzten, 35 etxek hiru zituzten, 37 etxek lau zituzten eta 71 etxek bost zituzten. 134 etxek euren parking plaza propioa zuten azpian. 67 etxetan ibilgailu bat zegoen eta 90 etxetan bat baino gehiago zituzten.\nLe Reposoir udalerriko biztanleria-piramidea 2009an .\n2007an lan egiteko adina zuten pertsonak 325 ziren, horien artean 265 aktiboak ziren eta 60 inaktiboak ziren. 265 pertsona aktiboetatik 246 lanean zeuden (152 gizon eta 94 emakume) eta 19 langabezian zeuden (4 gizon eta 15 emakume). 60 pertsona inaktiboetatik 18 erretiraturik zeuden, 25 ikasten zeuden eta 17 "bestelako inaktibo" gisa sailkaturik zeuden.\n2009an Le Reposoir udalerrian 166 unitate fiskal zeuden, 466 pertsonek osaturik. Pertsona bakoitzeko diru-sarrera fiskalaren mediana urteko 20.852,5 euro zen.\n2007an zeuden 27 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 3 ibilgailuen saltze eta konpontze enpresak ziren, 5 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 3 higiezinen enpresak ziren, 9 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Le Reposoir udalerrian 5 nekazaritza-ustiategi zeuden.\nMultimedia: Le Reposoir\nAzken aldaketa 1 martxoa 2021(e)an, 03:39(e)tan